User:Qorof/sandbox

Magaalada Qorof ee Ceelgaab waxeey ku taal gobolka Shabeelle ee deegaanka Soomaalida ee Itoobiya. Magaaladan oo ay hoos tagaan deegaano farabadan oo ay kamid yihiin Qalqalooc, Baarmagoog, Gel, Afyaxaasleey, Meygaagta, Ulasan, Laasgacal iyo Dhuur. Qorof waxaa koonfur kaga beegan magaalada Feerfeer ee ku taal xuduuda Itoobiya iyo Soomaaliya, halka dhinaca waqooyi ay kaladristahay magaalada Shilaabo ee gobolka Qorraxeey. Waxaa ay sidoo kale magaalada Qorof gelbeed ka kulaashaa wabiga Shabeelle, oo ay ku dherersanyihiin magaalooyinka Mustaxiil, Qalaafe, iyo Godey oo dhamaantood ka tirsan gobolka Shabeelle. Dhulka iyo deegaanada ku xeeran Qorof oo ah dul daaqsimeed aad hodon ugu ah xoolaha nool, ayaa waxaa sidoo kale ay bulshada aagaasu sidoo kale yihiin beeraleey had'ana guurguurta, waxeeyna wax beertaan xiliga roobaadka, iyagoo sidoo kale xiliyada qaar ku durka wabiga oo ay jiinkiisa tacbadaan. Magaalada Qorof iyo deegaanka caanka ee looyaqaan Ceelgaanb waxaa dega beesha Sheekhaal Qudub, gaar ahaan jilib reer Sh,. cammaar (Sh. Aaadan), waxeyna beesha reer Sheekhaal qudub ka dagaan dhulka Soomaaliyeed ee Itoobiya dhul iyo degaano kale oo balaaran oo xeeran gobolada Shabeelee, Afdheer, Erar, Jarar iyo Faafan. Beesha Sheekhaal Qudub ayaa ayadu ku abtirsata beelweynta reer Fiqi Cumar oo kasoo farcantey Sheekha weyn ee caanka ah Sheekh Aabaadir, oo sidoo kalena loo yaqaan Sh. Cumar Ridaa iyo Fiqi Cumar, kaas oo ahaan jirey imaamkii magaalada Harar, waxaana uu qabrigiisu ku yaal isla magaaladaas oo lagu siyaarto.